ซีมิโก้ชูจ่าย1.7% เน้นหุ้นกู้ตั๋วเงิน
&nbsp;
20 ส.ค. 2554

โพสต์ทูเดย์ — บลจ.ซีมิโก้ คลอดกองทุนลงทุนหุ้นกู้และตั๋วแลกเงิน 4 เดือน ผลตอบแทน 1.7% ต่อปี
รายงานข่าวจากบริษัทหลักทรัพย์จัดการกองทุนรวม (บลจ.) ซีมิโก้ แจ้งว่า บริษัทเปิดขายกองทุนเปิดซีมิโก้ตราสารหนี้ 4 M7 โดยให้โอกาสผู้ลงทุนได้ตัดสินใจลงทุนต่อหรือไถ่ถอนได้ทุกๆ ระยะเวลาประมาณ 4 เดือน ทั้งนี้ กองทุนมีอายุโครงการประมาณ 12 เดือน มูลค่าโครงการ 1,000 ล้านบาท ลงทุนขั้นต่ำ 1,000 บาท
กองทุนคาดว่าจะลงทุนในตั๋วแลกเงินของบริษัท เอเซียเสริมกิจลีสซิ่ง ได้รับอันดับความน่าเชื่อถือจากทริสที่ BBB+ สัดส่วนลงทุนประมาณ 20% ธนาคารดอยช์แบงก์ เอจี ได้รับอันดับความน่าเชื่อถือจากทริสที่ AAA สัดส่วนลงทุนประมาณ 20% ธนาคารเกียรตินาคิน ได้รับอันดับความน่าเชื่อถือจากทริสที่ A สัดส่วนลงทุนประมาณ 20% บริษัท เอเชี่ยนพร็อพเพอร์ตี้ ดีเวลลอปเม้นท์ ได้รับอันดับความน่าเชื่อถือจากทริสที่ BBB+ สัดส่วนลงทุนประมาณ 13.33% 
หุ้นกู้ 3 บริษัท ได้แก่ บริษัท บัตรกรุงไทย ได้รับอันดับความน่าเชื่อถือจากทริสที่ BBB+ สัดส่วนลงทุน 13.33% บริษัท เบอร์ลี่ ยุคเกอร์ ได้รับอันดับความน่าเชื่อถือจากทริสที่ A+ สัดส่วนลงทุนประมาณ 6.67% และบริษัท โตโยต้า ลีสซิ่ง (ประเทศไทย) ได้รับอันดับความน่าเชื่อถือจากทริสที่AAA สัดส่วนลงทุนประมาณ 6.67%
ทั้งนี้ บริษัทจะเปิดขายกองทุนไปจนถึงวันที่ 29 ก.ย.นี้ คาดการณ์ผลตอบแทนประมาณ 1.7% ต่อปี